Oluf Moe

Oluf Moe (1925–2006) var en norsk politiker (H) og gårdbruker.

Han vokste opp på gården Holandsøy i Grong som sønn av gårdbruker og ordfører Ivar Moe og hustru Hjørdis Seem. Farfaren Oluf Moe og morbroren Anders O. Seem hadde også vært ordførere.

Han giftet seg med Birgit Mediaa og overtok driften på Holandsøy i 1956. Til gården hørte store skog- og utmarkseiendommer, så Moe drev også som skogsentreprenør. De overtok også hennes slektsgård, Mediå, hvor det siden ble bygget gatekjøkken og hotell.

Moe var først med i Senterpartiet, men meldte seg inn i Høyre midt i 1970-årene. Han var formann i Nord-Trøndelag Høyre 1976–1981 og medlem av Nord-Trøndelag fylkesting 1984–1987. Moe var medlem av Grong kommunestyre 1980–1987, fra 1980 som varaordfører, og overtok som ordfører idet Agnar Gartland fra Senterpartiet måtte fratre grunnet sykdom i 1982. Moe ble ikke gjenvalgt til ordfører i 1983, da Venstre heller støttet Arbeiderpartiets kandidat.

Han var også leder i Namsen grunneierlag og Grong idrettslag.

I 2003 ble Oluf Moe leder for eldrerådet i Grong.

Referanser 

Ordførere i Grong
Høyre-ordførere i Nord-Trøndelag
Norske bønder
Personer fra Grong kommune
Fødsler i 1925
Dødsfall i 2006